
ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 2723 (1) 

Κήρυξη αναδασωτέας έκτασης 503 στρεμ. στη θέση «Καλαμάκι» περι¬ 
φέρειας Κοινότητας Δενδροχωρίου - Ν/κτίας του Νομού Αιτωλ/ 
νιας. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του Ν. 3200/1955, «περί διοικητικής αποκέντρω¬ 


σης», όπως τροποποιήθηκε και συμπληρώθηκε με το Ν.Δ. 532/70. 

2) Τα άρθρα 24 και 117, παράγρ. 3 του Συντάγματος της Χώρας. 

3) Τις διατάξεις του Ν. 998/1979, «περί προστασίας των δασών και 
των δασικών εν γένει εκτάσεων της Χώρας» και ειδικώτερα: 

α) του άρθρου 38 παραγρ. 1 και β) του άρθρου 41 παρ. 1. 

4) Τις με αριθ.: α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5) Την με αριθ. 3439/6.12.90 αναφορά του Δασαρχείου Ν/κτου 
για την κήρυξη «ως αναδασωτέας» της αναφερόμενης στο θέμα έκτα- 
σης, που καταστράφηκε ολοσχερώς συνεπεία πυρκαγιάς στις 1.8.90 η 
οποία οφείλεται πιθανόν σε κακόβουλο εμπρησμό, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση τού χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, τον παρα¬ 
πάνω δημόσιο δάσος δρυός και ελάτης πεντακοσίων τριών (503) 
στρεμ., που ήταν καλυμμένη από δάσος δρυός ελάτης ανήκει στην κατη¬ 
γορία των άρθρων 3 και παράγρ. 1 και 4 παράγρ. Ιβ'&2β' του Ν. 998/ 
1979, που βρίσκεται στη θέση «Καλαμάκι» περιφέρειας Κοινότητας 
Δενδροχωρίου - Ν/κτίας που προσδιορίζεται από τα στοιχεία Α Β Γ Δ Ε 
Ζ Η Θ I Κ Λ ΜΝ Α και έχει όρια: 

- Ανατολικά: Με δασική έκταση «Τραμπάλες» 

- Δυτικά: Με διάσελο 

- Νότια: Με δ.θ. «Καλαμάκι - Παλιοφτελιά» 

- Βόρεια: Με δ.θ. «Κόχη» 

όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 14 Δεκεμβρίου 1990 
Η Νομάρχης 

Μ. ΣΟΡΩΤΤΟΥ - ΤΣΑΝΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Καθορισμός ζώνης οικιστικού ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προϋφισταμένων του έτους 1923 
περιοχή της κοινότητας Παναγιάς (Σκάλα Παναγιάς) νήσου Θάσου 
(Ν. Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1 και 2) του ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α'33), όπως τροποποιήθηκαν με την παρ. 14 του άρ¬ 
θρου 8 του ν. 1512/1985 «Τροποποίηση και συμπλήρωση πολεοδομι¬ 
κών διατάξεων, ρύθμιση συναφών θεμάτων και θεμάτων του Ταμείου 
Νομικών» (Α'4). 

2. Τις διατάξεις του άρθρου 23 (παρ. 1 εδ. ιδ.) του ν. 1558/1985 
«Κυβέρνηση και Κυβερνητικά Όργανα» (Α’ 137). 

3. Την 2/1990 γνωμοδότηση του Κοινοτικού συμβουλίου Παναγίας 
Θάσου. 

4. Την 5/55/συν. 8η/28.3.1990 γνωμοδότηση του Συμβουλίου 
Χωροταξίας Οικισμού και Περιβάλλοντος Ν. Καβάλας. 

5. Την 599/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
και εκτός ορίων οικισμών προϋφισταμένων του έτους 1923 παραλιακή 
περιοχή της κοινότητας Παναγίας (Σκάλα Παναγιάς) νήσου Θάσου (Ν. 
Καβάλας), όπως το όριο της ζώνης φαίνεται με την ένδειξη Ζ.Ο.Ε. στο 
σχετικό πρωτότυπο διάγραμμα σε κλίμακα 1:5000 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 77926/1990 πράξη του και που συνοπτικό του αντίτυπο δημοσιεύ¬ 
εται με το παρόν διάταγμα. 

Ειδικότερα το όριο της ζώνης ορίζεται ως εξής: 

Βόρεια: από το όριο του αγροτικού αναδασμού. 

Νότια: από τα διοικητικά όρια των κοινοτήτων Ποταμιάς - Παναγιάς 
Δυτικά: από το όριο του αγροτικού αναδασμού και από τον αγροτικό 
δρόμο Σκάλα Παναγιάς - Σκάλα Ποταμιάς. 

Ανατολικά: από τη θάλασσα. 

Άρθρο 2 

Μέσα στη Ζώνη Οικιστικού Ελέγχου (Ζ.Ο.Ε.), όπως περιγράφεται 
στο προηγούμενο άρθρο, καθορίζονται κατά περιοχές, που φαίνονται με 
στοιχεία 2 και 2α στο ίδιο διάγραμμα, κατώτατο όριο κατάτμησης, 
χρήσεις γης και όροι και περιορισμοί δόμησης, όπως το επόμενο άρθρο. 

Άρθρο 3 

I. Περιοχή με στοιχείο 2 

Περιλαμβάνει εκτάσεις στο βορειοδυτικό όριο της Ζώνης Οικιστικού 
Ελέγχου (Ζ.Ο.Ε.) μέχρι το παραλιακό τμήμα. 

Στην περιοχή αυτή, που καθορίζεται ως περιοχή β' κατοικίας επιτρέ¬ 
πονται οι χρήσεις. 

- κατοικίας 


- τουριστικών εγκαταστάσεων 

- εγκαταστάσεων αναψυχής (εστιατόρια, αναψυκτήρια, κέντρα δια¬ 
σκέδασης, αναψυχής). 

- κτιρίων και εγκαταστάσεων κοινής ωφελείας (δημοσίων και δημο¬ 
τικών) 

- εγκαταστάσεων αθλητισμού 

- καταστημάτων. 

II. Περιοχή με στοιχείο 2α 

Περιλαμβάνει την παραλιακή ζώνη της Ζώνης Οικιστικού Ελέγχου 
(Ζ.Ο.Ε.), στο (ανατολικό όριο αυτής. 

Στην περιοχή αυτή που καθορίζεται ως περιοχή β' κατοικίας επιτρέ¬ 
πονται οι χρήσεις: 

- αναψυκτηρίων ι_ 

- αθλητικών εγκαταστάσεων 

- πολιτιστικών κτιρίων και εν γένει πολιτιστικών εγκαταστάσεων 

- λουτρικών εγκαταστάσεων 

- κοινοτική κατασκήνωση (κάμπιγκ). 

III. Το κατώτατο όριο κατάτμησης και αρτιότητας των γηπέδων που 
βρίσκονται στις παραπάνω περιοχές 2 και 2α ως και οι όροι και περιορι¬ 
σμοί δόμησης αυτών καθορίζονται ως εξής: 

1. α) Όριο αρτιότητας και κατάτμησης τέσσερα (4) στρέμματα. 

β) Για τις εγκαταστάσεις οργανωμένων κατασκηνώσεων (κάμπινγκς 

η αρτιότητα ορίζεται σε οκτώ (8) στρέμματα. 

2. α) Ελάχιστη απόσταση των ανεγερθησομένων κτιρίων από την κα¬ 
θορισμένη γραμμή της παραλίας πενήντα (50) μέτρα και εκατό (100) 
μέτρα από τον αιγιαλό στα σημεία που δεν έχει γίνει καθορισμό οριο¬ 
γραμμών αιγιαλού και παραλίας. 

β) Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης μεγίστου ύψους δύο (2) μ. 

4. Ειδικότερα για τήν περιοχή 2α ορίζεται: 

Μέγιστη συνολική επιφάνεια ορόφων των κτιρίων εκατόν πενήντα μέ¬ 
τρα (150 μ2), με μέγιστο επιτρεπόμενο ύψος αυτών τέσσερα μέτρα και 
πενήντα εκατοστά του μέτρου (4,50 μ.), μετρούμενο από το γύρω φυ¬ 
σικό έδαφος. 

5. Για τους λοιπούς όρους και περιορισμούς δόμησης των παραπάνω 
επιτρεπομένων χρήσεων (εκτός των κτιρίων κοινής ωφελείας) εφαρμό¬ 
ζονται κατά χρήση οι διατάξεις των από 6.10.1978 (Δ' 538) και 
24.5.1985 (Δ' 270) π. διαταγμάτων όπως ισχύουν. 

IV. Ο καθορισμός χώρων ανέγερσης κτιρίων κοινής ωφελείας καθώς 
και των όρων και περιορισμών δόμησης αυτών εγκρίνονται σύμφωνα με 
τις διατάξεις του άρθρου 26 του ν. 1337/1983 (Α' 33), όπως αντικα- 
ταστάθηκε με το άρθρο 8 παρ. 13 του ν. 1512/1985 (Α'4). 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

( 3 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου κοινότητας Λυκόβρυ- 

σης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α 58). 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π.δ/τος 510/1979 «περί ρυθμίσεως, θεμάτων 
μεταφοράς συντελεστή δομήσεως κατά το ν. 880/1979 (Α 154), 
όπως τροποποιήθηκε με το υπ’αριθ. 367/1987 π. δ/γμα (Α 163). 

4. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» 
(Α·57). 

5. Τις διατάξεις της παρ. 1 (περ. ιδ) του άρθρου 23 του ν. 1558/ 
1985 «Κυβέρνηση και κυβερνητικά όργανα» (ΑΊ37). 

6. Την από 25.5.1989 (αριθ. πρωτ. 38632/1989) αίτηση των 
Λουΐζας Μακρυωνίτου και Κων/νου Τζότζολη. 

7. Την υπ’ αριθ. 402/1989 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την υπ’ αριθ. 38632/30.10.89 απόφαση του Υπουργού Περι¬ 
βάλλοντος Χωροταξίας και Δημοσίων Εργων για προέγκριση της σχε¬ 
τικής τεχνικής μελέτης, με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 23.5.1983 π.δ/γμα (Δ 280), από βαρυ- 
νόμενο (ρυμοτομούμενο) ακίνητο, που βρίσκεται εντός του υπ αριθ. 
339 οικοδομικού τετραγώνου του δήμου Ηρακλείου (ν. Αττικής) για το 
οποίο έχει εκδοθεί ο υπ’ αριθ. 612/1989 σχετικός τίτλος δικαιώματος 
μεταφοράς συντελεστή δόμησης στο όνομα Λουΐζας Μακρυωνίτη σε 
άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου κοινότητας Λυκόβρυσης (ν. Αττικής) επί των οδών Αμαρουσίου και 
Γρ. Λαμπράκη, φερομένου ως ιδιοκτησία Κων/νου Τζότζολη όπως το 
ωφελούμενο ακίνητο φαίνεται με στοιχεία ΑΒΓΔΕΑ στο σχετικό πρωτό¬ 


τυπο διάγραμμα σε κλίμακα 1:50, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 21568/1990 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 53,34 τ.μ. που αντιστοιχεί σε 59,169 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α. Εμβαδόν οικοπέδου: 369,84 τ.μ. 

β. Ποσοστό κάλυψης: 40% 

γ. Συντελεστής δόμησης: 0,976 

δ. μέγιστο επιτρεπόμενο ύψος του ανεγερθησομένου κτιρίου: δώδεκα 
μέτρα και τριάντα εκατοστά του μέτρου (12,30). 

ε, Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 21568/1990 πράξη του και που συνοπτικό του αντίτυπο δη¬ 
μοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αριθ. 612/1989 τίτλου, στο όνομα Λουΐζας 
Μακρυωνίτου για το υπολειπόμενο και μη χρησιμοποιηθέν εμβαδόν 
362,611 τ.μ. (421,78 τ.μ. - 59,169 τ.μ.) από ισόγειο. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Δεκεμβρίου 1990 

• Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 














ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














